### Tuottavuus ja työhyvinvointi

**Tavoite ja sisältö:** Kurssi on suunnattu työsuojeluvaltuutetuille ja luottamusmiehille sekä muille henkilöille, jotka tarvitsevat tietoa tuottavuuden ja työhyvinvoinnin välisestä yhteydestä. Kurssilla käsitellään, kuinka organisaation tilinpäätöksestä tai henkilöstötilinpäätöksestä voidaan selvittää sellaiset henkilöstökulut, joihin panostamalla voidaan parantaa sekä tuottavuutta että työhyvinvointia. Kurssilaiset tuovat mukanaan oman organisaation viimeisimmän tilinpäätöksen tai henkilöstötilinpäätöksen, jota he käyttävät oman organisaation kulujen laskemiseen.

Kurssilla opetellaan laskemaan oman organisaation talousluvuista, mitä sairastaminen maksaa ja kuinka kuluja voidaan vähentää. Sairauspoissaolojen ja ennenaikaisten eläkkeiden vähentäminen parantavat tuottavuutta. Tästä on jo esimerkkejä Suomessa. Kurssilla on organisaatioesimerkki. Lisäksi kerrotaan työelämäjärjestöjen näkemyksiä tuottavuudesta. Kurssin *ennakkotehtävänä* on tutustua huolellisesti oman organisaation henkilöstötilinpäätökseen tai tilinpäätökseen kurssilla tehtävien laskuharjoitusten sujuvoittamiseksi. (5h)

**1. päivä**

10.00. - 10.45 Kurssin avaus ja tutustuminen

10.45 - 12.15 STTK:n näkemys työn tuottavuudesta ja

työhyvinvoinnista

12.15 – 13.15 Lounas

13.15 – 14.45 Miten organisaation tunnuslukuja luetaan?

14.45 – 15.00 Kahvit

15.00 – 16.30 Lasketaan oman organisaation sairaus- ja

ennenaikaisten eläkkeiden kuluja

**2. päivä**

09.00 – 10.30 Sairauspoissaolojen merkitys tuottavuudessa

10.30 – 10.45 Tauko

10.45 - 12.15 Kuntatyönantajan näkemys työn tuottavuudesta

ja työhyvinvoinnista

12.15 – 13.15 Lounas

13.15 – 14.45 Työhyvinvointiin panostaminen Porvoossa

* mitä tehtiin?
* millaisia tuloksia saatiin?

14.45 -15.15 Kurssin päätös ja kahvit